SEITSE KIRJA KOGUDUSTELE
Sardese kogudus
Oleme Sardese imeliste varemete juures.
Näha on siin palju.
Näiteks spordisaal, mille arheoloogid on taastanud.
Artemise tempel Sardese varemetes.
Sardes oli ka sõjaline keskus.
Sardese kindlus asus 460 meetri kõrguse mäe otsas,
kus vaenlasel oli peaaegu võimatu ligi pääseda.
Piirkonna viimane sõltumatu kuningas oli Kroisos.
Sardes oli tema pealinn.
See viib suurepärase loo juurde.
Kunagi läks Kroisos Delfis Apollo templisse,
et küsida oraaklilt, kas alustada sõda Pärsia kuninga vastu.
Oraakel ütles, kui ta alustab sõda, hävitatakse see suur kuningriik.
Uskudes seda ettekuulutust,
ründas Kroisos Pärsia kuningat aga lahing läks nihu
ja nad pidid taanduma Sardese mäelinnuse juurde.
Pärsia kuningas jälitas teda Sardese juurde
ja leidis mäekindluse, mida ümbritsesid müürid ja kaljud.
Küüros pakkus tasu sõdurile, kes leiab juurdepääsu linnale.
Üks sõdur märkas kedagi ronimas mööda salajast rada,
kes oli ülalt oma kiivri maha pillanud.
Sõdur jättis tee meelde ja kammis kaaslastega raja läbi
ning olid üllatunud, et linn oli täiesti valveta.
Kroisose sõdurid oli ülikindlad,
et linna kaitse oli murdmatu ning nad unustasid valvata ja uinusid.
Nagu varas öösel hiilisid pärslased märkamatult sisse.
Delfi oraakli ennustus täitus,
kuid hävitatav kuningriik oli hoopis Kroisos, mitte Pärsia.
Kummalisel kombel juhtus sama peaaegu 200 aastat hiljem,
kui Antiookus vallutas sellesama liiga enesekindla linna.
Ta läks öösel kitsede rajale,
ronis üle müüri ja tabas valvurid magamas.
Linnal oli tugev maine aga see oli nagu surnud.
Linn puhkes taas õitsele, kuni maavärin hävitas selle 17 pKr.
Rooma ajaloolane kirjeldas maavärinat kui "inimajaloo suurimat."
Ühel õhtuga hävitati 12 linna.
Katastroof tabas kõige rängemalt Sardese elanikke.
Rooma keiser Tiberius aitas linna taastada.
Mõned usuvad, et omades tänuvõlga keisri ees,
alistusid linnajuhid keisrikummardamisele.
Sardise parimad päevad olid möödas.
Sellel oli kuulsusrikas ajalugu, et see olevast kullast linn,
kuid seda ei saanud enam taastada oma endisesse hiilgusesse.
Sardes on Ilmutusraamatu seitsmest kogudusest viies.
Kiri ei alga julgustamise või tänuga.
Jeesus ütleb otse, et Sardese kogudus on surnud.
Sardese kogudus nagu ka see linn oli mugav,
rahulolev, valveta ja väga haavatav.
See vajas tõelist äratust.
"Ja Sardese koguduse inglile kirjuta: Nõnda ütleb see,
kellel on seitse Jumala vaimu ja seitse tähte."
Sel ajal oli Rooma keisriks Domitian, kes kuulutas end jumalaks.
Ta lõi oma pojaga mündi, mida ümbritses seitse tähte,
näidates, et tema poeg on Jumala poeg ja taeva valitseja.
Jeesus aga ütleb: "Domitianus ja poeg pole tähtede valitsejad.
Mina ja Minu Isa oleme."
"Sul on nimi, et sa elad. Ometi oled sa surnud.
Ole valvas...
ja hoia, mis on veel jäänud; seegi on juba suremas,
sest ma ei ole leidnud su tegusid olevat täiuslikud oma Jumala silmis."
Arvan, et see viitab Artemise templile.
Selle tugisambad on lõpetamata.
Need on kujundatud poole peale aga siis saavad sooned otsa.
See oli hästi teada, et see on lõpetamata Artemise tempel.
Usun, et Jeesus viitab sellele mainele.
"Tuleta siis meelde, kuidas oled sõna vastu võtnud ja kuulnud...
paranda meelt!
Kui sa nüüd ei valva, siis ma tulen kui varas
ja sa ei saa arugi, mis tunnil ma tulen su peale."
See peaks viitama kahele korrale,
kui vaenlase sõdurid vallutasid Sardese nagu vargad öösel.
4. salm: "Kuid Sardeses on sul mõned,
kes ei ole määrinud oma rõivaid, ning need saavad kõndida
koos minuga valgeis rõivais, sest nad on seda väärt.
Kes võidab, see riietatakse samamoodi valgete rõivastega.
Mina ei kustuta tema nime eluraamatust
ning ma tunnistan tema nime oma Isa ees ja Isa inglite ees.
Kellel kõrv on, see kuulgu, mida Vaim ütleb kogudustele!"
Huvitaval kombel ei maini ta valeõpetust.
Ilmselt ketserlus ei olnud siin probleemiks.
Ta ei maini tagakiusamist.
Ta ei maini vaesust, sest nad olid rikkad.
Nad olid muutunud oma enda vaenlasteks.
Nad enam ei hoolinud ning olid vaimselt surnud.
Vaimne surm on teistsugune kui vaimne kuivus.
Aeg-ajalt tunneme end vaimselt kuivana.
Tundub, et Jumalaga pole mingit ühendust.
See on tüütu ja mõtled, kus on su vaimne elujõud.
Vaimne surm ei ole selline.
Selles pole mingit seost Jumalaga, kuid inimene isegi ei hooli sellest.
Kuidas saadakse vaimselt surma?
Võimalusi on palju.
Osa sellest on seotud,
kuidas sa näed kogudust ja kristlaseks olemist.
Näiteks arvamus, et olen sündinud kristlaseks,
kuna vanemad ja vanavanemad kuulusid ühte või teise kogudusse,
mistõttu on ka tema nii.
Siiski puudub elav, isiklik suhe Jeesusega.
Su vaimne elu võib kiiresti surra, kui kaotad isikliku suhte.
Võid ka vaimselt surra, kui käid koguduses süü tõttu.
Kuiv kohustus, mis võib viia vaimse surmani.
Arvan, et tekst annab vihje, miks Sardes oli vaimselt surnud.
See polnud sellepärast, et te ei tea Jumala Sõna,
sest Jeesus käsib meelde jätta, mida olete kuulnud ja seda hoida.
Paljud kirikud ja kristlased teevad häid tegusid,
kuid unustavad, mida nad on kuulnud Jeesuse õpetusest,
eriti Uue testamendi evangeeliumites.
Ilmutusraamatu kirjutas Johannes.
Need on Jeesuse sõnad Johannesse käe läbi.
Ta kirjutas Johannese 3:16,
et Jumal armastas maailma nii, et Ta andis oma ainsa Poja.
Samuti et armastame Kristust, sest Ta armastas meid kõigepealt.
Lisaks: tunneme armastust, sest Jumal saatis oma Poja meie eest.
Johannes rääkis armastusest palju.
Armastus on evangeeliumi juur.
Kui unustate selle, võite vaimselt surra.
Olenemata põhjusest,
võib surm levida kirikus nagu gangreen.
Kuidas näeb välja kiriku surm?
Sageli järgib see sama valemit.
Kirik algab liikumisena ning kõik on põnevil.
Puuduvad hooned ja ühingud, üksnes Vaimu liikumine ja tuli.
Varsti peate end seadistama kui organina või muidu on kaos.
See muutub liikumisest organisatsiooniks.
Organisatsioonist saab kiiresti moodustada asutuse.
See ei pruugi olla saatuslik, sest elavaid institutsioone on palju.
Sageli kaasneb institutsiooniga bürokraatia
ning bürokraatiast saab lõpuks muuseum.
Liikumisest organisatsiooniks, siis institutsiooniks, bürokraatiaks
ning lõpuks muuseum, kus enam midagi ei juhtu.
Räägime lihtsalt vanadest headest aegadest.
Siin on väljakutse, kuidas tuua kogudus jälle elule.
Elus asjad kasvavad ja muutuvad ega jää samaks.
Minu 16-aastane poeg David on minuga siin Türgis ja Kreekas.
Viie päeva pärast on ta erinev, sest ta elab ja elu muutub.
Kui tulen nende varemete juurde,
need pole eriti muutunud, sest see kirik on surnud.
Sellest on saanud muuseum.
Kui soovite hoida oma kogudust elus, peab see jääma pisut segaseks.
See peab pidevalt muutuma, sest elavad asjad teevad seda.
Pead endalt küsima, kas tahad olla osa liikumisest või muuseumist.
Kas tahad olla osa millestki kasvavast, muutuvast ja segasest
või millestki, mis on juba surnud nagu need varemed?
Võite meenutada asju, mis juhtusid kaua aega tagasi.
Tahame jätta pärandi, kujundada traditsioone,
anda asju järeltulevatele lastele, lapselastele ja nende lastele.
Me ei taha jätta surnud pärandit.
Vanad, kuivad ja tolmused traditsioonid.
Isegi kui kirikust on saanud asutus, tahame edasi anda
liikumise, elujõulisuse ja missiooni tunnet.
See on võimalik ainult siis, kui teie usk ärkab ellu.
Tahan meelde tuletada, et Jeesuse noomitusi
ei tohiks kasutada laskemoonana teiste kirikute vastu.
Paljud kristlased teevad seda,
lugedes Jeesuse märkusi ette, et kirik on surnud ja ütlevad siis:
"Täpselt nagu see kirik või see liikumine või need kristlased."
Ärge kasutage seda laskemoonana kritiseerimiseks.
Kasuta seda kui inspiratsiooni, et avada oma vaim sellele,
mida Jumal tahab sulle öelda sinu vaimse elujõu kohta.
Sardes oli pilguheit lootusele.
Jeesuse sõnul oli seal vähe lojaalseid.
Jeesus lubas nendega kõndida
ning kui nad jätkavad, siis nad saavad valged riided.
Valge on märk, et Jeesus on nende patud ära pesnud.
Ta ütleb kogu kogudusele, et kui nad kuulevad Tema häält
ja tulevad Tema juurde, siis Ta ei tee neid maatasa.
Ta tervitab ja puhastab neid.
Jeesus kutsub meelt parandama, et ärkaksime uuesti ellu.
Kuidas sa tuled uuesti ellu ning mis toob elu teie ususse?
Mis pani sind alguses põlema?
Mida teed, loed või kuulad, et oma leek uuesti süüdata?
Mõelge sellele, sest Jeesus tahab aidata sul saada elavat usku.
See on Tema kutse teile ja teie kirikule täna.
Vaata küsimusi ja vastuseid meie raamatust või kodulehelt.
Tõlge: Roland Palu